
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2351 

20 Σεπτεμβρίου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Επιβολή Πολλαπλών Τελών για Τελωνειακή Παράβα¬ 
ση στον ΤΟΡΕΝΤΣΗ ΙΩΑΝΝΗ του ΝΙΚΟΛΑΟΥ. ι 

Καθορισμός της διαδικασίας δημοσίευσης πρόσκλη¬ 
σης εκδήλωσης ενδιαφέροντος για την ίδρυση και 
οργάνωση Επιχειρηματικών Πάρκων Εξυγίανσης 
(ΕΠΕ), των όρων και προϋποθέσεων συμμετοχής 
σε αυτή, του τρόπου προσδιορισμού και χρημα¬ 
τοδότησης του έργου και κάθε άλλου σχετικού 
θέματος, σύμφωνα με το άρθρο 56, παρ. 3 του Ν. 
3982/11 (ΦΕΚ 143/Α/17-6-11). 2 

Καθορισμός Αρμοδιοτήτων των Τμημάτων των Περι¬ 
φερειακών Διευθύνσεων του Εθνικού Οργανισμού 
Παροχής Υπηρεσιών Υγείας καθώς και των αρμο¬ 
διοτήτων των μονάδων υγείας που έχουν εντα¬ 
χθεί στον ΕΟΠΥΥ. 3 

Τροποποίηση του Οργανισμού Εσωτερικής Υπηρεσί¬ 
ας του Ν.Π.Δ.Δ. «Οργανισμός Πολιτισμού, Αθλητι¬ 
σμού και Νεολαίας Δήμου Αθηναίων» (Ο.Π.Α.Ν.Δ.Α.) 
ως προς τις παραγράφους 4 «ΔΙΕΥΘΥΝΣΗ ΑΘΛΗ¬ 
ΤΙΣΜΟΥ» και 5 «ΔΙΕΥΘΥΝΣΗ ΝΕΟΛΑΙΑΣ ΚΑΙ ΔΙΑ 
ΒΙΟΥ ΜΑΘΗΣΗΣ» του Μέρος 5 «Προϊστάμενοι Ορ¬ 


γανικών Μονάδων». 4 

Διατάκτες του Λογαριασμού Αγροτικής Εστίας 5 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην αριθ. πρωτ. Κ34385/2013/ 
0008362/22-7-2013 απόφαση του Γενικού Γραμμα- 
τέα Αποκεντρωμένης Διοίκησης Πελοποννήσου, 


Δυτικής Ελλάδας και Ιονίου. β 

Διόρθωση σφάλματος στην αριθ. 33432 απόφαση 
του Πρύτανη του Αριστοτελείου Πανεπιστημίου 
Θεσσαλονίκης. 7 


ΑΠΟΦΑΣΕΙ Σ 

(1) 

Επιβολή Πολλαπλών Τ ελών για Τ ελωνειακή Παράβαση 
στον ΤΟΡΕΝΤΣΗ ΙΩΑΝΝΗ του ΝΙΚΟΛΑΟΥ. 

Με την υπ’ αριθμ. 97/2012/2013/17-5-2013 Καταλογιστική 
Πράξη του Προϊσταμένου του Τελωνείου Ηγουμενίτσας 
και σύμφωνα με τις διατάξεις των άρθρων 142 παρ. 2 
και 155 παρ. 1 τοι Ν.2960/01 επιβλήθηκε στον ΤΟΡΕΝΤΣΗ 
ΙΩΑΝΝΗ του ΝΙΚΟΛΑΟΥ κάτοικο εξωτερικού (Γερμανία) 
αγνώστου διαμονής Πολλαπλό Τ έλος συνολικού ποσού 
ΔΙΑΚΟΣΙΩΝ ΕΝΕΝΗΝΤΑ ΤΕΣΣΑΡΩΝ ΧΙΛΙΑΔΩΝ ΕΝΝΙΑ- 
ΚΟΣΙΩΝ ΕΞΗΝΤΑ ΕΝΟΣ ευρώ και ΕΙΚΟΣΙ ΕΠΤΑ ΛΕΠΤΩΝ 
(294.961,27). Με την ως άνω πράξη ο ανωτέρω έχει ορισθεί 
αστικά αλληλέγγυα υπόχρεος για την καταβολή πόσοι 
ΠΕΝΤΑΚΟΣΙΩΝ ΟΓΔΟΝΤΑ ΕΝΝΕΑ ΧΙΛΙΑΔΩΝ ΕΝΝΙΑΚΟ- 
ΣΙΩΝ ΕΙΚΟΣΙ ΔΥΟ ευρώ και ΠΕΝΗΝΤΑ ΠΕΝΤΕ ΛΕΠΤΩΝ 
(589.922,55), για υπόθεση λαθρεμπορίας τσιγάρων. 

Ο Προϊστάμενος του Τελωνείου 
ΛΟΥΚΑΣ Ν. ΠΑΝΤΑΖΗΣ 

-♦- 

Αριθμ. 10.850/786/Φ/Α.15/3 (2) 

Καθορισμός της διαδικασίας δημοσίευσης πρόσκλησης 
εκδήλωσης ενδιαφέροντος για την ίδρυση και ορ¬ 
γάνωση Επιχειρηματικών Πάρκων Εξυγίανσης (ΕΠΕ), 
των όρων και προϋποθέσεων συμμετοχής σε αυτή, 
του τρόπου προσδιορισμού και χρηματοδότησης του 
έργου και κάθε άλλου σχετικού θέματος, σύμφωνα με 
το άρθρο 56, παρ. 3 του Ν. 3982/11 (ΦΕΚ 143/Α/17-6-11). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 
ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις του Ν. 3982/2011 (ΦΕΚ 143/Α/17-6-11) 
«Απλοποίηση της αδειοδότησης τεχνικών επαγγελμά¬ 
των και μεταποιητικών δραστηριοτήτων και επιχειρη- 

ματικών πάρκων και άλλες διατάξεις» και ειδικότερα 
του άρθρου 56, παρ. 3 αυτού, όπως τροποποιήθηκε και 
ισχύει. 

2. Το Π.Δ. 63/2005 (ΦΕΚ 98/Α/05) «Κωδικοποίηση της 
νομοθεσίας για την κυβέρνηση και τα κυβερνητικά όρ¬ 
γανα». 

3. Το Π.Δ. 229/Α/1986 (ΦΕΚ 96/Α/86) «Σύσταση και Ορ¬ 
γάνωση της Γενικής Γραμματείας Βιομηχανίας» όπως 
τροποποιήθηκε με τις διατάξεις του Π.Δ. 396/1989 (ΦΕΚ 
172/Α/89) «Οργάνωση της Γενικής Γραμματείας Βιομη¬ 
χανίας», το Π.Δ. 189/1995 (ΦΕΚ 99/Α/95) «Συμπλήρωση 
και τροποποίηση του Π.Δ. 396/89», το Π.Δ. 27/1996 (ΦΕΚ 
19/Α/96) «Συγχωνεύσεις των Υπουργείων Τουρισμού, 
Βιομηχανίας Ενέργειας και Τεχνολογίας και Εμπορίου 
στο Υπουργείο Ανάπτυξης», και το Π.Δ. 122/2004 (ΦΕΚ 
85/Α/17-3-04) «Ανασύσταση του Υπουργείου Τουρισμού». 

4. Το Π.Δ. 118/2013 (ΦΕΚ 152/Α/13) «Τροποποίηση του 
Π.Δ. 85/2012'Ιδρυση Υπουργείου Υποδομών, Μεταφορών 
και Δικτύων και Υπουργείου Πολιτισμού και Αθλητισμού 
και μετονομασία των Υπουργείων Ανάπτυξης, Ανταγωνι¬ 
στικότητας, Υποδομών, Μεταφορών και Δικτύων και Παι¬ 
δείας και Θρησκευμάτων, Πολιτισμού και Αθλητισμού σε 
Υπουργείο Ανάπτυξης και Ανταγωνιστικότητας και σε 
Υπουργείο Παιδείας και Θρησκευμάτων αντιστοίχως». 

5. Το Π.Δ. 119/2013 (ΦΕΚ 153/Α/13) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

6. Την απόφαση υπ’ αριθμ.: ΔΠ/Φ6.12/οικ. 5977/7-5-2013 
(ΦΕΚ 210/ Υ.Ο.Δ,Δ /14-5-13) του Πρωθυπουργού και του 
Υπουργού Ανάπτυξης, Ανταγωνιστικότητας, Υποδομών, 
Μεταφορών και Δικτύων «Διορισμός του Γεωργίου Στέρ- 
γιου ως Γ ενικού Γ ραμματέα Βιομηχανίας». 

7. Την κοινή υπουργική απόφαση υπ’ αριθμ.: 27858/ 
ΔΙΟΕ/546/26-6-2013 (ΦΕΚ 1653/Β/4-7-13) του Πρωθυ¬ 
πουργού και του Υπουργού Ανάπτυξης και Ανταγωνι¬ 
στικότητας «Ανάθεση Αρμοδιοτήτων στον Υφυπουργό 
Ανάπτυξης και Ανταγωνιστικότητας Αθανάσιο Σκορδά». 

8. Την υπ’ αριθμ.: Υ48/9-7-1012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (Β' 2105). 

9. Το από 12-8-2013 Ενημερωτικό - Εισηγητικό Σημεί¬ 
ωμα του Α. Μουρτσιάδη, Προϊσταμένου της Διεύθυνσης 
Βιομηχανικής Χωροθεσίας και Περιβάλλοντος της ΓΓΒ. 

10. Το γεγονός ότι από τις διατάξεις της παρούσας 
απόφασης δεν προκαλείται δαπάνη εις βάρος του κρα¬ 
τικού προϋπολογισμού και των ΟΤΑ, αποφασίζουμε: 

Αρθρο 1 

Διαδικασία δημοσίευσης της πρόσκλησης εκδήλωσης 
ενδιαφέροντος και κατάθεσης προτάσεων 

1. Η πρόσκληση εκδήλωσης ενδιαφέροντος αφορά την 
ανάθεση σε ανώνυμη εταιρεία: 

- της ίδρυσης και οργάνωσης, χωρίς τη διασφάλιση 
της απαιτούμενης έκτασης κατά το άρθρο 46 παρ. 1, 
Επιχειρηματικού Πάρκου Εξυγίανσης, σε περιοχή που έχει 
χαρακτηριστεί με Κοινή υπουργική απόφαση του άρθρου 
56 παρ. 1 ως χρήζουσα περιβαλλοντικής εξυγίανσης 

- της διοίκησης και διαχείρισης (λειτουργίας) του Επι¬ 
χειρηματικού Πάρκου Εξυγίανσης 

2. Στην πρόσκληση εκδήλωσης ενδιαφέροντος θα ορί¬ 
ζονται κατ’ ελάχιστο: 

- Η περιοχή για την οποία προσκαλούνται ενδιαφερό¬ 
μενος ανώνυμες εταιρείες, και η οποία θα ταυτίζεται με 


αυτήν που έχει χαρακτηριστεί ως χρήζουσα περιβαλ¬ 
λοντικής εξυγίανσης βάσει της σχετικής Κοινής υπουρ¬ 
γικής απόφασης του άρθρου 56 παρ. 1. 

- Ο κατάλογος περιβαλλοντικών και λειτουργικών 
προβλημάτων της συγκεκριμένης περιοχής που πρέπει 
να αντιμετωπιστούν συνοδευόμενος από ποσοτικοποιη- 
μένους δείκτες της παρούσας κατάστασης (βάσης) και 
αποτελέσματος της εξυγίανσης (στόχου), όπως αυτά 
θα τεκμηριώνονται στα δικαιολογητικά του Παραρτή¬ 
ματος I της Κοινής υπουργικής απόφασης του άρθρου 
56 παρ. 12. 

- Ο κατάλογος ελάχιστων απαιτούμενων έργων της 
συγκεκριμένης περιοχής, όπως αυτά τεκμηριώνονται 
στα δικαιολογητικά του Παραρτήματος I της Κοινής 
υπουργικής απόφασης του άρθρου 56 παρ. 12 που δεν 
μπορούν όμως να είναι λιγότερα απ’ αυτά που προβλέ- 
πονται στο άρθρο 4 της Κοινής υπουργικής απόφασης 
Φ/Α. 15/3/2226/170/2012 (ΦΕΚ 583/Β/2-3-12). 

- Η μεθοδολογία αξιολόγησης των προτάσεων των 
ενδιαφερομένων εταιρειών. Ειδικότερα, καθορίζονται 
κριτήρια σε σχέση με το επιχειρηματικό σχήμα, την 
συμμετοχή, στην οργάνωση της περιοχής, ιδιοκτητών 
και επιχειρήσεων της περιοχής, την συμμετοχή δημο¬ 
τικών ή Περιφερειακών αρχών ή Ν.Π.Δ.Δ. της περιοχής, 
την τεχνική και επιχειρησιακή επάρκεια εμπειρία, την 
τεχνική λύση συνολικής αντιμετώπισης των προβλημά¬ 
των της περιοχής όπως "αυτά θα τεκμηριώνονται στα 
δικαιολογητικά του Παραρτήματος I της Κοινής υπουρ¬ 
γικής απόφασης του άρθρου 56 παρ. 12, καθώς και τα 
οικονομικά στοιχεία του έργου, τα οποία σταθμίζονται 
ως προς την βαρύτητά τους και θα περιγράφεται ο 
τρόπος βαθμολόγησής τους. 

- Η καταληκτική ημερομηνία υποβολής αιτήσεων, η 
οποία θα πρέπει να εξασφαλίζει χρονικό διάστημα 
υποβολής τουλάχιστον τεσσάρων (4) μηνών για την 
προετοιμασία των ενδιαφερομένων. 

- Η τυχόν δυνατότητα χρηματοδότησης του έργου 
από Ευρωπαϊκούς ή εθνικούς πόρους. Σε αυτήν την 
περίπτωση θα πρέπει να αναφέρονταί: οι επιλέξιμες 
δαπάνες, το ύφος και ποσοστό επιχορήγησης ανά είδος 
δαπάνης, και οι κατηγορίες έργων που επιχορηγούνται, 
το συνολικό ύφος του διαθέσιμου δημόσιου προϋπολογι¬ 
σμού και οι πηγές χρηματοδότησης και το ελάχιστο και 
μέγιστο ύφος του επιχορηγούμενου προϋπολογισμού 
των προτάσεων των ενδιαφερομένων. 

Ως παράρτημα της πρόσκλησης θα συμπεριλαμβάνο- 
νται τα δικαιολογητικά του Παραρτήματος I της Κοινής 
υπουργικής απόφασης του άρθρου 56 παρ. 12 της συ¬ 
γκεκριμένης περιοχής. 

3. Ο νόμιμος εκπρόσωπος της ενδιαφερόμενης ανώνυ¬ 
μης εταιρείας ή το εξουσιοδοτημένο προς τούτο πρό¬ 
σωπο θα καταθέτει στην Δ/νση Βιομηχανικής Χωροθε¬ 
σίας και Περιβάλλοντος του Υπουργείου Ανάπτυξης και 
Ανταγωνιστικότητας αίτηση εκδήλωσης ενδιαφέροντος, 
η οποία επέχει θέση αίτησης χορήγησης έγκρισης ανά¬ 
πτυξης Επιχειρηματικού Πάρκου κατά το άρθρο 46 παρ. 
5 του ν.3982/2011. 

4. Η παραπάνω αίτηση συνοδεύεται από παράβολο, 
το ύφος του οποίου ρυθμίζεται από το άρθρο 1 παρ. 2 
της Κοινής υπουργικής απόφασης Φ/Α. 15/3/2226/170/2012 
(ΦΕΚ 583/Β/2-3-12) και δικαιολογητικά, τα οποία ρυθ¬ 
μίζονται από τα άρθρα 2 και 3 της Κοινής υπουργικής 
απόφασης Φ/Α. 15/3/2226/170/2012 (ΦΕΚ 583/Β/2-3-12). 

Δεν απαιτούνται έγγραφα και στοιχεία από τα οποία 
προκύπτει ότι η ΕΑΝΕΠ έχει διασφαλίσει την απαιτού- 
μενη έκταση σύμφωνα με την παρ. 1 του άρθρου 46 του 
Ν. 3982/2011. Είναι δυνατό στην πρόσκληση εκδήλωσης 
ενδιαφέροντος να προβλέπονται επιπλέον δικαιολογη- 
τικά για την τεκμηρίωση της διαδικασίας επιλογής των 
προτάσεων, όπως π.χ. για την επίτευξη των στόχων της 
εξυγίανσης. 

5. Η αίτηση και ο φάκελος με τα προβλεπόμενα δικαι- 
ολογητικά από την πρόσκληση εκδήλωσης ενδιαφέρο¬ 
ντος, υποβάλλονται σε (4) αντίτυπα στη Δ/νση Βιομηχα¬ 
νικής Χωροθεσίας και Περιβάλλοντος του Υπουργείου 
Ανάπτυξης και Ανταγωνιστικότητας. Στην περίπτωση 
που στη διαδικασία εμπλέκεται και Οργανισμός Ρυθμι¬ 
στικού Σχεδίου, τότε υποβάλλονται πέντε (5) αντίτυπα. 

Αρθρο 2 

Όροι και προϋποθέσεις συμμετοχής 
και διαδικασία επιλογής 

1. Δικαιούχοι που μπορούν να εκδηλώσουν ενδιαφέ¬ 
ρον είναι μόνο οι Εταιρείες Ανάπτυξης Επιχειρηματι¬ 
κού Πάρκου ΕΑΝΕΠ, όπως ορίζονται στο άρθρο 45 του 
Ν.3982/2011. Στην πρόσκληση εκδήλωσης ενδιαφέροντος 
μπορούν να ορίζονται περαιτέρω όροι και προϋποθέσεις 
συμμετοχής. 

2. Κάθε υποβληθείσα πρόταση εξετάζεται από τη Δι¬ 
εύθυνση Βιομηχανικής Χωροθεσίας και Περιβάλλοντος, 
με τα κριτήρια του άρθρου 3 της παρούσας, η οποία 
εισηγείται στον Υπουργό Ανάπτυξης και Ανταγωνιστι¬ 
κότητας αφού λάβει υπ’ όψιν: 

α) εάν η πρόταση είναι σύμφωνη με το ισχύον θεσμικό 
πλαίσιο του Τρίτου Μέρους του Ν.3982/2011 και τηρεί 
τις τυπικές προϋποθέσεις συμμετοχής της πρόσκλησης 
εκδήλωσης ενδιαφέροντος 

β) την πληρότητα του φακέλου σύμφωνα με την πρό¬ 
σκληση εκδήλωσης ενδιαφέροντος και το, άρθρο 1 παρ.4 
της παρούσας 

γ) το βαθμό κάλυψης των κριτηρίων επιλογής του 
άρθρου 3 της παρούσας, σύμφωνα με τη 1 μεθοδολογία 
αξιολόγησης που θα ορίζεται στην πρόσκληση εκδήλω¬ 
σης ενδιαφέροντος. 

3. Η διαδικασία ολοκληρώνεται με την υπογραφή από¬ 
φασης ανάθεσης στην επιλεγείσα εταιρεία της ίδρυσης, 
οργάνωσης καθώς και της διοίκησης και διαχείρισης 
(λειτουργίας) Επιχειρηματικού Πάρκου Εξυγίανσης στην 
συγκεκριμένη περιοχή. 

4. Μετά την υπογραφή της απόφασης ανάθεσης 
συνεχίζεται η διαδικασία για την έκδοση της Κοινής 
υπουργικής απόφασης έγκρισης ανάπτυξης ΕΠΕ του άρ¬ 
θρου 47 του Ν.3982/2011, βάσει των προβλεπόμενων στο 
Ν.3982/2011 και στην Κοινή υπουργική απόφαση υπ'αρ.: 
Φ/Α. 15/3/2226/170/1-3-2012 (ΦΕΚ 583/Β/2-3-12). 

Άρθρο 3 

Κριτήρια Επιλογής 

1. Η πρόσκληση εκδήλωσης ενδιαφέροντος θα κα¬ 
θορίζει κριτήρια για την επιλογή της ενδιαφερόμενης 
εταιρείας για την ίδρυση, οργάνωση καθώς και για τη 
διοίκηση και διαχείριση (λειτουργία) του Επιχειρημα¬ 
τικού Πάρκου Εξυγίανσης, τα οποία κατ’ ελάχιστο θα 
περιλαμβάνουν: 

Α. Οικονομικά κριτήρια σύμφωνα με τα οποία ανά 
κατηγορία κριτηρίου θα προκύπτει η μεγαλύτερη βαθ¬ 
μολογία για την πρόταση που συγκεντρώνει: 


ί) το μικρότερο ποσοστό απαιτούμενων απαλλοτριώ¬ 
σεων στο σύνολο της έκτασης 
μ) το χαμηλότερο ύψος επιχορηγούμενου προϋπολο¬ 
γισμού 

ίϋ) τη μεγαλύτερη καθαρή παρούσα αξία της επέν¬ 
δυσης 

ίν) το μεγαλύτερο ποσό ίδιων κεφαλαίων 
ν) το μικρότερο ποσό άλλων πηγών χρηματοδότησης 
πέρα των ίδιων κεφαλαίων 
Β. Περιβαλλοντικά κριτήρια σύμφωνα με τα οποία ανά 
κατηγορία κριτηρίου θα προκύπτει η μεγαλύτερη βαθ¬ 
μολογία για την πρόταση που συγκεντρώνει την πιο 
ολοκληρωμένη τεχνικά λύση για την αποκατάσταση των 
περιβαλλοντικών προβλημάτων και την διασφάλιση της 
μελλοντικής περιβαλλοντικής βιωσιμότητας της περιο¬ 
χής κατά την λειτουργία του Επιχειρηματικού Πάρκου 
Εξυγίανσης. Τα κριτήρια θα πρέπει να ανταποκρίνονται 
στα ιδιαίτερα περιβαλλοντικά προβλήματα της εκάστο- 
τε περιοχής προς εξυγίανση. 

Γ. Τεχνικά και επιχειρησιακά κριτήρια σύμφωνα με τα 
οποία ανά κατηγορία κριτηρίου θα προκύπτει η μεγα¬ 
λύτερη βαθμολογία για την πρόταση που συγκεντρώνει: 

ί) τη μέγιστη κάλυψη των απαιτήσεων, όπως προδια¬ 
γράφονται από τα προτεινόμενα έργα υποδομής 
ϋ) τη μέγιστη κάλυψη των προϋποθέσεων για την από¬ 
δειξη ύπαρξης της αναγκαίας τεχνικής και επιχειρησι¬ 
ακής επάρκειας 

Δ. Μετοχικό σχήμα: Θα εξετάζεται ο βαθμός συμμε¬ 
τοχής εγκατεστημένων εταιρειών, ιδιοκτητών γης και 
οργανισμών της τοπικής αυτοδιοίκησης ή/και Ν.Π.Δ.Δ. 

Ε. Εξωτερικού Επιχειρηματικού Κινδύνου: Θα εξετά¬ 
ζεται ο βαθμός συμφωνίας εγκατεστημένων εταιρειών, 
ιδιοκτητών γης και οργανισμών της τοπικής αυτοδιοί¬ 
κησης και η τυχόν ανάγκη για απαλλοτριώσεις. 

2. Ο τρόπος βαθμολόγησης των κριτηρίων, η βα¬ 
ρύτητα τους καθώς και ο τρόπος τεκμηρίωσής τους 
από τις ενδιαφερόμενες εταιρείες θα καθορίζεται 
στην πρόσκληση εκδήλωσης ενδιαφέροντος, ανάλογα 
με τα ιδιαίτερα χαρακτηριστικά της εκάστοτε προς 
εξυγίανση περιοχής. Η διακύμανση των συντελεστών 
βαρύτητας και ο τρόπος βαθμολόγησης ανά κριτήριο 
μεταξύ δύο διαδοχικών προσκλήσεων δεν μπορεί να 
διαφέρουν πέραν του 10%. Η πρόταση θα πρέπει να 
αφορά την οργάνωση του συνόλου της προς εξυγί¬ 
ανση περιοχής. 

Άρθρο 4 

Χρηματοδότηση του έργου 
Στην περίπτωση που στην πρόσκληση του άρθρου 1 
περιλαμβάνεται τυχόν δυνατότητα χρηματοδότησης 
του έργου, ακολουθείται η διαδικασία του άρθρου 51 του 
Ν.3982/2011 και της υπουργικής απόφασης του άρθρου 
51, παρ. 2 του Ν.3982/2011. 

Αρθρο 5 
Έναρξη Ισχύος 

Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 2013 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΦΥΠ. ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΧΡΗΣΤΟΣ ΣΤΑΪΚΟΥΡΑΣ ΑΘΑΝΑΣΙΟΣ ΣΚΟΡΔΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. Υ9α/οικ.83951 (3) 

Καθορισμός Αρμοδιοτήτων των Τμημάτων των Περι¬ 
φερειακών Διευθύνσεων του Εθνικού Οργανισμού 
Παροχής Υπηρεσιών Υγείας καθώς και των αρμο¬ 
διοτήτων των μονάδων υγείας που έχουν ενταχθεί 
στον ΕΟΠΥΥ. 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - ΥΓΕΙΑΣ - 
ΕΡΓΑΣΙΑΣ ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ 

Έχοντας υπόψη: 

1. Τις διατάξεις των άρθρων 23 και 25 και ιδίως της 
παρ. 7 αυτού του Ν. 3918/2011 «Διαρθρωτικές αλλαγές 
στο σύστημα υγείας και άλλες διατάξεις» (ΦΕΚ Α' 31), 
όπως τροποποιήθηκαν με τις διατάξεις των άρθρων 
72 του Ν. 3984/2011 (ΦΕΚ Α' 150), 31 του Ν. 4038/2012 
(ΦΕΚ Α' 14), 13 του Ν. 4052/2012 (ΦΕΚ Α' 41) και 43 του 
Ν. 4075/2012 (ΦΕΚ Α' 89) και ισχύουν. 

2. Τ ις διατάξεις της παρ. 2 του αρθρ. 17 του Ν. 3918/2011. 

3. Τις διατάξεις του αρθρ. 90 του Π.Δ. 63/2005 «Κώδι¬ 
κας Νομοθεσίας για την Κυβέρνηση και τα Κυβερνητικά 
Όργανα» (ΦΕΚ Α' 98). 

4. Τις διατάξεις του Π.Δ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 
(ΦΕΚ Α'141), όπως τροποποιήθηκε και ισχύει. 

5. Τις διατάξεις του Π.Δ. 119/2013 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών (Α'153). 

6. Την υπ’ αριθμ. 22365/97/5-7-2013 Κοινή Απόφαση του 
Πρωθυπουργού και του Υπουργού Εργασίας, Κοινωνικής 
Ασφάλισης και Πρόνοιας «Καθορισμός αρμοδιοτήτων 
Υφυπουργού Εργασίας, Κοινωνικής Ασφάλισης και Πρό¬ 
νοιας Βασιλείου Κεγκέρογλου» (ΦΕΚ Β' 1667). 

7. Την υπ’ αριθμ. οικ. 3402/2013 Απόφαση του Πρωθυ¬ 
πουργού και του Υπουργού Υγείας «Ανάθεση αρμοδιο¬ 
τήτων στον Υφυπουργό Υγείας Αντώνιο Μπέζα» (ΦΕΚ 
Β'1642). 

8. Το με αριθ. πρωτ. οικ. 2676/16-1-2013 έγγραφο του 
Εθνικού Οργανισμού Παροχής Υπηρεσιών Υγείας, με 
το οποίο μας διαβιβάστηκε η αριθ. 15 απόφαση της 
84/8-1-2013 Συνεδρίασης του Διοικητικού Συμβουλίου 
του Οργανισμού. 

9. Το γεγονός ότι από την απόφαση αυτή δεν προ- 
καλείται δαπάνη σε βάρος του προϋπολογισμού του 
Ε.Ο.Π.Υ.Υ., αποφασίζουμε: 

Άρθρο 1 

Οι Περιφερειακές Διευθύνσεις του Εθνικού Οργα¬ 
νισμού Παροχής Υπηρεσιών Υγείας, που προβλέπο- 
νται από τις διατάξεις του άρθρ. 23 περίπτωση Β του 
Ν. 3918/11 όπως τροποποιήθηκε με το άρθρ. 72 του 
Ν. 3984/2012 και το άρθρο 31 του Ν. 4038/2012 και ισχύει, 
διαρθρώνονται από τα παρακάτω τμήματα, τα οποία 
ασκούν τις εξής ειδικότερες αρμοδιότητες: 

1 Τμήμα Παροχών Ασθένειας 

α) Την παραλαβή, τον έλεγχο και την εκκαθάριση λο¬ 
γαριασμών ιατρικής, νοσοκομειακής περίθαλψης, καθώς 
και έκτακτης φαρμακευτικής περίθαλψης θεραπευτη¬ 
ρίων και φυσιοθεραπευτών της τοπικής τους αρμοδιό¬ 
τητας, σύμφωνα με το ισχύον τιμολόγιο νοσηλίων και 
ιατρικών πράξεων, τη σύνταξη εισηγήσεων για ποινές 
καθώς και τον έλεγχο νοσηλίων. 


β) Την έγκριση ή μη εκπροθέσμως υποβληθέντων δι- 
καιολογητικών νοσηλείας σε θεραπευτήρια ή εξωνο- 
σοκομειακών παροχών περίθαλψης για τις οποίες δεν 
τηρήθηκε η ισχύουσα διαδικασία. 

γ) Τη μέριμνα για την έγκριση νοσηλείας στο εξωτε¬ 
ρικό και την έκδοση των προβλεπόμενων αποφάσεων 
για τη χορήγηση της προκαταβολής καθώς και την εκ¬ 
καθάριση λογαριασμών νοσηλείας στο εξωτερικό και 
την έκδοση εντολών πληρωμών προς το λογιστήριο για 
καταβολή των ποσών. 

δ) Την παραπομπή θεμάτων υγειονομικής περίθαλψης 
στα αρμόδια όργανα για την έκδοση των κατά νόμο 
αποφάσεων. 

ε) Την τήρηση και την επεξεργασία στοιχείων για 
όλα τα παραπάνω θέματα και την αποστολή τους στην 
αρμόδια υπηρεσία του ΕΟΠΥΥ. 

στ) Την έκδοση απόφασης για καταβολή επιδομάτων 
τοκετού και εξόδων νοσοκομειακής και εξωνοσοκομεια- 
κής περίθαλψης στους ασφαλισμένους καθώς και κάθε 
άλλης δαπάνης. 

ζ) Την υποβολή προτάσεων στο Συντονιστή για την 
αποτελεσματικότερη λειτουργία των υπηρεσιών του 
Νομού. 

2. Τμήμα Λογιστηρίου 

α) Την υποβολή στοιχείων κατάρτισης προϋπολογι¬ 
σμού δαπανών της Διεύθυνσης και των υφιστάμενων 
υπηρεσιών του ΕΟΠΥΥ ανά νομό και παρακολούθηση 
των εκχωρηθεισών πιστώσεων. 

β) Την τήρηση λογιστικών στοιχείων και λογαριασμών, 
σύμφωνα με το λογιστικό κανονισμό. 

γ) Την εκτέλεση των κάθε είδους οικονομικών συ¬ 
ναλλαγών, την πληρωμή των σχετικών εντολών και την 
έκδοση των απαραίτητων παραστατικών για όλες τις 
υφιστάμενες υπηρεσίες του ΕΟΠΥΥ ανά νομό, ύστερα 
από τον έλεγχο του Ελεγκτικού Συνεδρίου, όπου αυτό 
απαιτείται. 

δ) Την παρακολούθηση κρατήσεων υπέρ του Δημοσίου 
και τρίτων στις διενεργούμενες δαπάνες και η μέριμνα 
για την καταβολή τους. 

3. Τμήμα Γραμματείας 

α) Τη διακίνηση της εισερχόμενης και εξερχόμενης 
αλληλογραφίας 

β) Την τήρηση του κοινού και εμπιστευτικού πρωτο¬ 
κόλλου της Διεύθυνσης, 
γ) Τη διοικητική υποστήριξη της υπηρεσίας 
δ) Την αναπαραγωγή εγγράφων και λοιπών κειμένων 
καθώς και η βεβαίωση 
της ακρίβειας αυτών. 

δ) Την υποδοχή και πληροφόρηση των συναλλασσό¬ 
μενων με τη Διεύθυνση. 

ε) Τη βεβαίωση του γνήσιου της υπογραφής του προ¬ 
σωπικού και των λοιπών πολιτών και επικύρωση αντι¬ 
γράφων ή φωτοαντιγράφων σύμφωνα με τις ισχύουσες 
διατάξεις. 

4. Τμήμα Φαρμακευτικής 

α) Την παραλαβή και τον έλεγχο των λογαριασμών 
των Φαρμακείων καθώς και τον πρόχειρο λογιστικό 
έλεγχο των λογαριασμών αυτών και η υποβολή τους 
στην ΚΜΕΣ για εκκαθάριση. 

β) Την παρακολούθηση των συμβάσεων των φαρμα¬ 
κείων καθώς και ο έλεγχος αυτών και η σύνταξη ειση¬ 
γήσεων για ποινές και ελέγχους. 

5. Γ ραφείο εξυπηρέτησης ασφαλισμένων 

α) Την παραλαβή και τον έλεγχο των πόσης (ρύσεως 
δικαιολογητικών των παροχών σε είδος που αφορούν 
ασφαλισμένους και τη διαβίβαση στην Περιφερειακή 
Διεύθυνση για διεκπεραίωση 
β) Την ενημέρωση των ασφαλισμένων για θέματα 
ΕΟΠΥΥ, 

Με απόφαση του προέδρου του ΕΟΠΥΥ, μετά από 
γνώμη του Δ. Σ. του οργανισμού καθορίζεται η έδρα των 
παραπάνω Γραφείων, καθώς και η έναρξη λειτουργίας 
τους, ύστερα από συνδρομή των αναγκαίων προϋποθέ¬ 
σεων (αρθρ. 23 παρ. 1 στοιχείο Γ, όπως τροποποιήθηκε 
και ισχύει). 

Αρθρο 2 

Οι μονάδες υγείας των φορέων που έχουν ενταχθεί 
στον ΕΟΠΥΥ σύμφωνα με την παρ. 2 του αρθρ. 17 του 
ν. 3918/2011 (ΦΕΚ Α' 31) έχουν τις εξής αρμοδιότητες: 

α) Την άμεση παροχή υπηρεσιών Ιατρικής και Οδο¬ 
ντιατρικής περίθαλψης και προληπτικής Ιατρικής και 
Οδοντιατρικής στους ασφαλισμένους του ΕΟΠΥΥ. 

β) Τη μέριμνα για την έμμεση παροχή των παραπάνω 
υπηρεσιών σε περίπτωση που η σύνθεση της Μονάδας 
Υγείας σε Ιατρείο, Εργαστήρια κ.λπ. δεν επιτρέπει την 
άμεση παροχή τους. 

γ) Τη θεώρηση των Ιατρικών επισκέψεων, Ιατρικών 
και Οδοντιατρικών πράξεων, εντολών για παρακλινικές 
εξετάσεις και ειδικές θεραπείες, συνταγών φαρμάκων 
και ειδικών παροχών. 

δ) Την έκδοση πράξεων εισαγωγής στα Νοσηλευτικά 
Ιδρύματα και παραπομπή θεμάτων Υγειονομικής Πε¬ 
ρίθαλψης σε Πρωτοβάθμιες και Δευτεροβάθμιες Επι¬ 
τροπές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 2013 

οι ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΥΦΥΠΟΥΡΓΟΣ ΥΓΕΙΑΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΚΥΡΙΑΚΟΣ ΜΗΤΣΟΤΑΚΗΣ ΑΝΤΩΝΙΟΣ ΜΠΕΣΑΣ 

ΥΦΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΒΑΣΙΛΕΙΟΣ ΚΕΓΚΕΡΟΓΛΟΥ 
-♦- 

Αριθμ. 44813/36818 (4) 

Τροποποίηση του Οργανισμού Εσωτερικής Υπηρεσίας 
του Ν.Π.Δ.Δ. «Οργανισμός Πολιτισμού, Αθλητισμού και 
Νεολαίας Δήμου Αθηναίων» (Ο.Π.Α.Ν.Δ.Α.) ως προς 
τις παραγράφους 4 «ΔΙΕΥΘΥΝΣΗ ΑΘΛΗΤΙΣΜΟΥ» και 
5 «ΔΙΕΥΘΥΝΣΗ ΝΕΟΛΑΙΑΣ ΚΑΙ ΔΙΑ ΒΙΟΥ ΜΑΘΗΣΗΣ» 
του Μέρος 5 «Προϊστάμενοι Οργανικών Μονάδων». 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Το Π.Δ. 135/2010 (ΦΕΚ 228/Α727-12-2010) «Οργανισμός 
της Αποκεντρωμένης Διοίκησης Αττικής». 

2. Τις διατάξεις των άρθρων 97 και 280 του Ν.3852/10 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» (ΦΕΚ 
87/Α707-06-2010). 

3. Τις διατάξεις των άρθρων 10, 87, 88, 89, 90 και 99 του 
Ν. 3584/2007 «Κύρωση του Κώδικα Κατάστασης Δημοτι¬ 


κών και Κοινοτικών Υπαλλήλων» (ΦΕΚ 143/Α728.06.2007). 

4. Τις διατάξεις του άρθρου 1 του Ν.3839/2010 και της 
παρ. 1δ του άρθρου 51 του Ν. 3905/2010. 

5. Την υπ’ αριθμ. ΔΙΔΑΔ/ Φ.35.23/ 1288/ οικ. 8652/ 
16-04-2010 εγκύκλιο της Γ ενικής Γ ραμματείας Δημόσιας 
Διοίκησης και Ηλεκτρονικής Διακυβέρνησης. 

6. Τ ις διατάξεις του άρθρου 33 του Ν.4024/2011 (ΦΕΚ 
226/Α727-10-2011). 

7. Το υπ’ αριθμ. ΔΟΑ/Φ.14/1/οικ. 21732/31-10-2011 έγ¬ 
γραφο του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης. 

8. Τις υπ’ αριθμ. 139/2013 και 140/2013 αποφάσεις του 
Διοικητικού Συμβουλίου του Ν.Π.Δ.Δ. «Οργανισμός Πο¬ 
λιτισμού, Αθλητισμού και Νεολαίας Δήμου Αθηναίων» 
περί ψήφισης του ΟΕΥ του. 

9. Την υπ’ αριθμ. 27812/23088/23-05-2013 απόφασή μας 
περί έγκρισης του ΟΕΥ του Ν.Π.Δ.Δ. «Οργανισμός Πολι¬ 
τισμού, Αθλητισμού και Νεολαίας Δήμου Αθηναίων» που 
δημοσιεύθηκε στο ΦΕΚ 1290/Β’/28-05-2013. 

10. Την υπ’ αριθμ. 727/2013 απόφαση του Δημοτικού 
Συμβουλίου του Δήμου Αθηναίων περί διόρθωσης της 
υπ’ αριθμ. 375/2013 (ορθή επανάληψη) όμοιας απόφασής 
του περί έγκρισης του Οργανισμού Εσωτερικής Υπηρε¬ 
σίας του Ν.Π.Δ.Δ. «Οργανισμός Πολιτισμού, Αθλητισμού 
και Νεολαίας Δήμου Αθηναίων». 

11. Τη γνωμοδότηση του οικείου Υπηρεσιακού Συμ¬ 
βουλίου που διατυπώθηκε στο υπ’ αριθμ. 6/24-07-2013 
πρακτικό του. 

12. Την υπ’ αριθμ. 3943/1690/09-02-2011 απόφαση του 
Γενικού Γραμματέα Αποκεντρωμένης Διοίκησης Αττικής 
(ΦΕΚ 597/Β’/15-04-2011) περί μεταβίβασης αρμοδιότητας 
υπογραφής «Με εντολή Γ ενικού Γ ραμματέα», αποφασίζουμε: 

Εγκρίνεται η υπ’ αριθμ. 727/2013 απόφαση του Δημο¬ 
τικού Συμβουλίου του Δήμου Αθηναίων περί τροποποί¬ 
ησης του ΟΕΥ του Ν.Π.Δ.Δ. «Οργανισμός Πολιτισμού, 
Αθλητισμού και Νεολαίας Δήμου Αθηναίων», σύμφωνα 
με τις υπ’ αριθμ. 139/2013 και 140/2013 αποφάσεις του 
Διοικητικού Συμβουλίου του ΝΠΔΔ, ως προς το Μέρος 
5 «Προϊστάμενοι Οργανικών Μονάδων» και συγκεκριμένα 
τις παραγράφους 4 «ΔΙΕΥΘΥΝΣΗ ΑΘΛΗΤΙΣΜΟΥ» και 5 
«ΔΙΕΥΘΥΝΣΗ ΝΕΟΛΑΙΑΣ ΚΑΙ ΔΙΑ ΒΙΟΥ ΜΑΘΗΣΗΣ» οι 
οποίες διαμορφώνονται ως εξής: 

4. ΔΙΕΥΘΥΝΣΗ ΑΘΛΗΤΙΣΜΟΥ 

ΠΕ Διοικητικού ή ΠΕ Οικονομικού - Λογιστικού ή ΠΕ Κα¬ 
θηγητών (Φυσικής Αγωγής) ή ΤΕ Διοικητικού-Λογιστικού. 

• ΤΜΗΜΑ ΠΡΟΓΡΑΜΜΑΤΙΣΜΟΥ - ΑΝΑΠΤΥΞΗΣ ΚΑΙ ΜΑ¬ 
ΖΙΚΟΥ ΑΘΛΗΤΙΣΜΟΥ: 

ΠΕ Διοικητικού ή ΠΕ Οικονομικού-Λογιστικού ή ΠΕ 
Καθηγητών (Φυσικής Αγωγής) ή ΤΕ Διοικητικού-Λογι- 
στικού ή ΤΕ Τεχνιτών ΠΑΤΕΣ ή ΔΕ Τεχνιτών Γενικά 
(Προπονητών) ή ΔΕ Διοικητικού. 

• ΤΜΗΜΑ ΚΛΕΙΣΤΩΝ ΑΘΛΗΤΙΚΩΝ ΚΕΝΤΡΩΝ ΚΑΙ ΚΟ¬ 
ΛΥΜΒΗΤΗΡΙΩΝ: 

ΠΕ Διοικητικού ή ΠΕ Οικονομικού-Λογιστικού ή ΠΕ 
Καθηγητών (Φυσικής Αγωγής) ή ΤΕ Διοικητικού-Λογι- 
στικού ή ΤΕ Τεχνιτών ΠΑΤΕΣ ή ΔΕ Τεχνιτών Γενικά 
(Προπονητών) ή ΔΕ Διοικητικού. 

• ΤΜΗΜΑ ΑΝΟΙΧΤΩΝ ΧΩΡΩΝ ΑΘΛΗΣΗΣ ΚΑΙ ΠΑΙΧΝΙ¬ 
ΔΙΟΥ: 

ΠΕ Διοικητικού ή ΠΕ Οικονομικού-Λογιστικού ή ΠΕ 
Καθηγητών (Φυσικής Αγωγής) ή ΤΕ Διοικητικού-Λογι- 
στικού ή ΤΕ Τεχνιτών ΠΑΤΕΣ ή ΔΕ Τεχνιτών Γενικά 
(Προπονητών) ή ΔΕ Διοικητικού. 

• ΤΜΗΜΑ ΓΥΜΝΑΣΤΗΡΙΩΝ: 

ΠΕ Διοικητικού ή ΠΕ Οικονομικού-Λογιστικού ή ΠΕ 
Καθηγητών (Φυσικής Αγωγής) ή ΤΕ Διοικητικού-Λογι- 
στικού ή ΤΕ Τεχνιτών ΠΑΤΕΣ ή ΔΕ Τεχνιτών Γενικά 
(Προπονητών) ή ΔΕ Διοικητικού. 

5. ΔΙΕΥΘΥΝΣΗ ΝΕΟΛΑΙΑΣ ΚΑΙ ΔΙΑ ΒΙΟΥ ΜΑΘΗΣΗΣ: 

ΠΕ Διοικητικού ή ΠΕ Οικονομικού-Λογιστικού ή ΠΕ 
Καθηγητών ή ΠΕ Ψυχολόγων ή ΤΕ Καθηγητών ή ΤΕ 
Κοινωνικών Λειτουργών ή ΤΕ Διοικητικού-Λογιστικού. 

• ΤΜΗΜΑ ΔΙΑ ΒΙΟΥ ΜΑΘΗΣΗΣ: 

ΠΕ Διοικητικού ή ΠΕ Οικονομικού-Λογιστικού ή ΠΕ 
Καθηγητών (πλην Καθηγητών Φυσικής Αγωγής) ή ΠΕ 
Ψυχολόγων ή ΤΕ Καθηγητών ή ΤΕ Διοικητικού-Λογι- 
στικού ή ΤΕ Κοινωνικών Λειτουργών ή ΔΕ Διοικητικού. 

• ΤΜΗΜΑ ΥΠΗΡΕΣΙΩΝ ΝΕΟΛΑΙΑΣ, ΣΥΛΛΟΓΙΚΩΝ ΔΡΑ¬ 
ΣΕΩΝ ΚΑΙ ΑΛΛΗΛΕΓΓΥΗΣ: 

ΠΕ Διοικητικού ή ΠΕ Οικονομικού-Λογιστικού ή ΠΕ 
Καθηγητών ή ΠΕ Ψυχολόγων ή ΤΕ Καθηγητών ή ΤΕ 
Κοινωνικών Λειτουργών ή ΤΕ Γραφικών Τεχνών και Καλ¬ 
λιτεχνικών Σπουδών ή ΤΕ Διοικητικού-Λογιστικού ή ΤΕ 
Ηθοποιών ή ΔΕ Διοικητικού. 

• ΤΜΗΜΑ ΔΙΑΧΕΙΡΙΣΗΣ ΕΛΕΥΘΕΡΟΥ ΧΡΟΝΟΥ: 

ΠΕ Διοικητικού ή ΠΕ Οικονομικού-Λογιστικού ή ΠΕ 
Καθηγητών ή ΠΕ Ψυχολόγων ή ΤΕ Καθηγητών ή ΤΕ 
Κοινωνικών Λειτουργών ή ΤΕ Γ ραφικών Τ εχνών και Καλ¬ 
λιτεχνικών Σπουδών ή ΤΕ Διοικητικού-Λογιστικού ή ΤΕ 
Ηθοποιών ή ΔΕ Διοικητικού.» 

Από την απόφαση αυτή δεν προκαλείται επιπλέον 
δαπάνη σε βάρος του προϋπολογισμού του ΝΠΔΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 2013 

Με εντολή Γ ενικού Γ ραμματέα 
Αποκεντρωμένης Διοίκησης 
Η Γ ενική Διευθύντρια 
ΒΑΣΙΛΙΚΗ ΚΟΡΔΑΤΟΥ 
-♦- 

(5) 

Διατάκτες του Λογαριασμού Αγροτικής Εστίας. 

Η ΔΙΑΧΕΙΡΙΣΤΙΚΗ ΕΠΙΤΡΟΠΗ ΤΟΥ ΛΟΓΑΡΙΑΣΜΟΥ 
ΑΓΡΟΤΙΚΗΣ ΕΣΤΙΑΣ/ΟΡΓΑΝΙΣΜΟΥ 
ΓΕΩΡΓΙΚΩΝ ΑΣΦΑΛΙΣΕΩΝ 
(Απόφ. Συν. 16 /ΟΙ /4-9-2013) 

Αφού έλαβε υπόψη: 

1. Τις διατάξεις της παρ. 2β του άρθρου 3 του 
Ν. 3050/2002, Περί Σύστασης Λογαριασμού Αγροτικής 
Εστίας. 

2. Τις διατάξεις του Ν.2362/95 (ΦΕΚ 247/Α/1995) «Περί 
Δημοσίου Λογιστικού, ελέγχου των δαπανών του κρά¬ 
τους και άλλες διατάξεις». 

3. Τις διατάξεις του Ν.3871/2010 (ΦΕΚ 141/Α/2010) περί 
«Δημοσιονομικής Διαχείρισης και Ευθύνης». 

4. Τις διατάξεις του Π.Δ. 113/210 (ΦΕΚ 194/Α/2010) περί 
«Ανάληψης υποχρεώσεων από τους διατάκτες». 

5. Το Εισηγητικό Σημείωμα του Κλάδου Αγροτικής 
Εστίας- Τμήμα Διανομής Παροχών και Εκκαθάρισης 
Δαπανών με αριθ. 827/Ζ2/30-8-2013. 


6. Την Εισήγηση και τις γνώμες του Προέδρου - Δι¬ 
οικητή και των μελών της Διαχειριστικής Επιτροπής, 
αποφασίζει: 

I. Η Διαχειριστική Επιτροπή του Λ.Α.Ε/ΟΓΑ ως κύρι¬ 
ος διατάκτης εξουσιοδοτεί τα παρακάτω όργανα του 
Οργανισμού να ασκούν αρμοδιότητες διατάκτη και να 
αναλαμβάνουν υποχρεώσεις σε βάρος των πιστώσεων 
του προϋπολογισμού του Λ.Α.Ε./ΟΓΑ, να προσδιορίζουν 
τις απαιτήσεις σε βάρος του και να υπογράφουν απο¬ 
φάσεις ανάληψης υποχρεώσεων: 

• Ο Διοικητής του ΟΓΑ Ξενοφών Ν. Βεργίνης για όλες 
τις δαπάνες του Λ.Α.Ε/ΟΓΑ ανεξαρτήτως ποσού. 

Σε περίπτωση απουσίας, κωλύματος ή ελλείψεως, τον 
Διοικητή του ΟΓ Α αναπληρώνει ο Υποδιοικητής Μιχαήλ 
Γ. Τζελέπης. 

• Ο Υποδιοικητής του ΟΓΑ Μιχαήλ Γ. Τζελέπης για 
όλες τις δαπάνες του Λ.Α.Ε/ΟΓΑ μέχρι 1.000.000 €. 

II. Η Διαχειριστική Επιτροπή του Λ.Α.Ε/ΟΓ Α επιφυλάσ¬ 
σεται να ασκεί κατά την κρίση της οποιαδήποτε από 
τις παραπάνω αρμοδιότητες καθώς και όσες παραπέ- 
μπονται σ’ αυτήν από τον Πρόεδρο αυτής και Διοικητή 
του Οργανισμού. 

III. Εξουσιοδοτεί τον Πρόεδρο - Διοικητή να επικυρώσει 
τα Πρακτικά για την απόφαση αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΞΕΝΟΦΩΝ ΒΕΡΓΙΝΗΣ 

- ♦ - 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

( 6 ) 

Στην αριθ. πρωτ. Κ34385/2013/0008362/22-7-2013 από¬ 
φαση που αφορά στην απόκτηση Ελληνικής Ιθαγένει¬ 
ας από τον ομογενή αλλοδαπό υπό στοιχεία: ΝΤΑΛΛΑ 
ΦΩΤΟ, ον. πατρός ΜΗΤΡΟ, σύμφωνα με τις διατάξεις 
του άρθρου 23 του Ν.3838/2010 (ΦΕΚ 49 Α), η οποία 
δημοσιεύτηκε στο ΦΕΚ 2025/ τεύχος Β' 21-08-2013 (σελ. 
28516, στήλη Β' εδάφιο 9). 

Ως προς τα ονοματεπωνυμικά στοιχεία του ομογενή 
αλλοδαπού γίνεται η εξής διόρθωση: 

από το λανθασμένο: «ΝΤΑΜΑ ΦΩΤΟ, ον. πατρός ΜΗ¬ 
ΤΡΟ» 

στο ορθό: «ΝΤΑΛΛΑ ΦΩΤΟ, ον. πατρός ΜΗΤΡΟ». 

(Από το Εθνικό Τυπογραφείο) 

-Φ- 

(7) 

Στην αριθ. 33432 απόφαση του Πρύτανη του Αριστοτε- 
λείου Πανεπιστημίου Θεσσαλονίκης, που δημοσιεύθηκε 
στο ΦΕΚ 2243/τ.Β'/10.9.2013, στη σελίδα 31443, γίνεται 
η εξής διόρθωση: 

Από το εσφαλμένο: «Κάνουλας Δημήτριος του Αθα¬ 
νασίου» 

Στο ορθό: «Κανούλας Δημήτριος του Αθανασίου» 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ωπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ίι11ρ://νννννν.βί.9ΐ' - ο-πιαϊΙ: ννθόιτ)35ΐθΐ·.θΙ@θ1.9ΐ' 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 2 3 5 12009130008* 

